rejauldu/bengali-wikipedia huggingface dataset:
জয়িতপুর রাজ্য http://www.indianrajputs.com/view/jetpur ছিলো বুন্দেলখণ্ড অঞ্চলে অবস্থিত একটি স্বাধীন দেশীয় রাজ্য৷ রাজ্যটির রাজধানী ছিলো জয়িতপুরে, যা বর্তমানে উত্তরপ্রদেশ রাজ্যের মাহোবা জেলায় অবস্থিত একটি নগর পঞ্চায়েত৷ Wikimapia এখানে দুটি রাজকীয় দুর্গ ছিলো৷  রাজ্যের শেষ রাজা অপুত্রক অবস্থায় মারা গেলে ব্রিটিশ কোম্পানি এই রাজ্যটিকে ব্রিটিশ ভারতের অন্তর্ভুক্ত করে নেয়৷  ইতিহাস ১৭৩১ খ্রিস্টাব্দে বুন্দেলখণ্ডের খ্যাতনামা শাসক রাজা ছত্রশালের পুত্র জগৎ রায় পান্না রাজ্যের একটি বিভাগ রূপে জয়িতপুর রাজ্যের পত্তন ঘটান৷ মধ্য ভারতে ব্রিটিশ আধিপত্য বৃদ্ধির সাথে সাথে ১৮০৭ খ্রিস্টাব্দে জয়িতপুর রাজ্য একটি ব্রিটিশ আশ্রিত রাজ্যে পরিণত হয়।  ১৮৪৯ খ্রিস্টাব্দে এই রাজ্যের শেষ শাসক রাজা ক্ষেত সিং অপুত্রক অবস্থায় মারা গেলে ব্রিটিশ ইস্ট ইন্ডিয়া কোম্পানি স্বত্ববিলোপ নীতি প্রয়োগ করে এই রাজ্যটিকে আত্মসাৎ করে ব্রিটিশ ভারতের অন্তর্ভুক্ত করেন। Great Britain India Office. The Imperial Gazetteer of India. Oxford: Clarendon Press, 1908.  শাসকবর্গ জয়িতপুর রাজ্যে শাসকরা রাজা উপাধির ধারক ছিলেন। Princely States of India  রাজাগণ ১৭৩১ - ১৭৫৮                জগৎ রায়  ১৭৫৮ - ১৭৬৫                পাহাড় সিং  ১৭৬৫ - ....                গজ সিং  .... - ১৮১২                কেশরী সিং  ১৮১২ - ১৮৪২                পারিখত সিং  ১৮৪২ - ১৮৪৯                ক্ষেত সিং                         (৺ ১৮৪৯)  তথ্যসূত্র  বিষয়শ্রেণী:উত্তরপ্রদেশের দেশীয় রাজ্য বিষয়শ্রেণী:১৭৩১-এ ভারতে প্রতিষ্ঠিত বিষয়শ্রেণী:উত্তরপ্রদেশের ইতিহাস বিষয়শ্রেণী:মাহোবা জেলা বিষয়শ্রেণী:ভারতের দেশীয় রাজ্য বিষয়শ্রেণী:রাজপুত
বেগম শামসুন নাহার আহমেদ একজন বাংলাদেশি রাজনীতিবিদ ছিলেন যিনি বাংলাদেশ জাতীয়তাবাদী দলের রাজনীতির সাথে যুক্ত ছিলেন। তিনি ১৯৭৯ সালের দ্বিতীয় জাতীয় সংসদে ও পঞ্চম জাতীয় সংসদে বাংলাদেশ জাতীয়তাবাদী দল মনোনীত সংসদ সদস্য হিসেবে দায়িত্ব পালন করেন।  তথ্যসূত্র  বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:মাগুরা জেলার রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:রাজনীতিতে বাংলাদেশী নারী বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:মাগুরা জেলার ব্যক্তি বিষয়শ্রেণী:২০১৭-এ মৃত্যু বিষয়শ্রেণী:জাতীয় সংসদের মহিলা সদস্য বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:২য় জাতীয় সংসদের সংরক্ষিত মহিলা আসনের সদস্য বিষয়শ্রেণী:৫ম জাতীয় সংসদের সংরক্ষিত মহিলা আসনের সদস্য
মুলু পর্বত () একটি বালি-পাথর ও শেল (shale) গঠিত পর্বত। এর উচ্চতা ২,৩৭৬ মিটার, যা সারাওয়াক রাজ্যের দ্বিতীয় সর্বোচ্চ পর্বত। মাউন্ট মুরুড হল এই রাজ্যের সর্বোচ্চ পর্বত। মুলু পর্বত অবস্থিত গুনুং মুলু জাতীয় উদ্যান-এর সীমানার মধ্যে, এবং এই উদ্যানটির নামকরণও হয়েছে এই পর্বতের নাম অনুসারে।  ইতিহাস ১৯শ শতকে স্পেনসার সেন্ট জন এবং চার্লস হোজ মুলু পর্বত জয় করার চেষ্টা করেন। কিন্তু তাঁদের সেই চেষ্টাগুলি ব্যর্থ হয়। পরবর্তীতে ১৯২০-এর দশকে এক বেরাওয়ান গণ্ডার শিকারি, নাম ছিল তামা নিলং, পর্বতের দক্ষিণ-পশ্চিম দিকের রিজ আবিষ্কার করেন, যা চূড়ায় পৌঁছানোর পথ দেখায়। ১৯৩২ সালে, তামা নিলং অক্সফোর্ড বিশ্ববিদ্যালয়ের একটি অভিযান দলকে এবং লর্ড শ্যাকলটনকে ওই রিজ ধরে মুলু পর্বতের চূড়ায় নিয়ে যান।  অভিযান পথ মুলু পর্বতের চূড়ায় পৌঁছানোর জন্য একটি মাত্র ট্রেকিং পথ রয়েছে। এই চূড়াটি জাতীয় উদ্যান সদর দফতর থেকে ২৪ কিলোমিটার দূরে অবস্থিত। পথটি শুরু হয় জাতীয় উদ্যান সদর দফতর থেকে এবং ক্যাম্প ৩ পর্যন্ত পৌঁছায়। এটি ১২ কিলোমিটার দীর্ঘ এবং প্রাথমিক অরণ্যের মধ্য দিয়ে ১,২০০ মিটার উচ্চতায় উঠতে হয়। ক্যাম্প ৩ থেকে শুরু হয় কুয়াশাভেজা অরণ্য। সেখান থেকে কয়েক ঘণ্টা হাঁটলেই পৌঁছানো যায় ক্যাম্প ৪-এ। ক্যাম্প ৪-এর পর কয়েকটি খাড়া অংশ আছে, যেখানে গিঁট দেওয়া দড়ি ব্যবহার করে উঠতে হয় এবং শেষে চূড়ায় পৌঁছানো যায়। চূড়া থেকে নামার পথে ক্যাম্প ১ অবস্থিত। ক্যাম্প ১ থেকে জাতীয় উদ্যান সদর দফতর পর্যন্ত পৌঁছাতে আরও তিন ঘণ্টার হাঁটা লাগে।  জৈববৈচিত্র্য মুলুর চুনাপাথরের কার্স্ট গঠন ও বিচ্ছিন্ন পর্বতচূড়াগুলি বহু বিরল ও বিপন্ন উদ্ভিদ এবং প্রাণীর আবাসস্থল। এখানে জীববৈচিত্র্যের পরিসর নিম্নভূমির ডিপটেরোকার্প অরণ্য থেকে শুরু করে পর্বতভিত্তিক উদ্ভিদ পর্যন্ত বিস্তৃত। এই পর্বত বিশেষ করে এর পিচার উদ্ভিদের বৈচিত্র্যের জন্য পরিচিত। মুলু পর্বতে পাঁচটি প্রজাতির পিচার গাছ পাওয়া গেছে: Nepenthes hurrelliana, Nepenthes lowii, Nepenthes muluensis, Nepenthes tentaculata এবং Nepenthes vogelii।Bourke, G. 2011. The Nepenthes of Mulu National Park. Carniflora Australis 8(1): 20–31.  তথ্যসূত্র  মুলু বিষয়শ্রেণী:মালয় ভাষার লেখা থাকা নিবন্ধ বিষয়শ্রেণী:উইকিউপাত্তে স্থানাঙ্ক আছে
তালডাংরা (বিধানসভা কেন্দ্র) ভারতের পশ্চিমবঙ্গ রাজ্যের  বাঁকুড়া জেলার একটি বিধানসভা কেন্দ্র।  এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ২৫১ নং তালডাংরা বিধানসভা কেন্দ্রটি বিবার্দা, ফুলমতি, হারমাস্রা, খালগ্রাম, পাঞ্চমুরা এবং তালডাংরা গ্রাম পঞ্চায়েত গুলি তালডাংরা সমষ্টি উন্নয়ন ব্লক এবং ব্রজরাজপুর ও গৌরবাজার গ্রাম পঞ্চায়েত গুলি ইঁদপুর সমষ্টি উন্নয়ন ব্লক এবং সিমলপাল সমষ্টি উন্নয়ন ব্লক গুলির অন্তর্গত।  তালডাংরা বিধানসভা কেন্দ্রটি ৩৬ নং বাঁকুড়া লোকসভা কেন্দ্র এর অন্তর্গত।   বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল  ১৯৫২তালড্যাংরাপূরবী মুখোপাধ্যায় ভারতীয় জাতীয় কংগ্রেস১৯৫৭বিষ্ণুপুরপূরবী মুখোপাধ্যায়ভারতীয় জাতীয় কংগ্রেস কিরণচন্দ্র দিগারভারতীয় জাতীয় কংগ্রেস১৯৬২তালড্যাংরাপূরবী মুখোপাধ্যায়ভারতীয় জাতীয় কংগ্রেস১৯৬৭পূরবী মুখোপাধ্যায়ভারতীয় জাতীয় কংগ্রেস১৯৬৯মোহিনীমোহন পণ্ডাভারতের কমিউনিস্ট পার্টি (মার্ক্সবাদী) ১৯৭১মোহিনীমোহন পণ্ডাভারতের কমিউনিস্ট পার্টি (মার্ক্সবাদী) ১৯৭২ফণিভূষণ সিংহবাবুভারতীয় জাতীয় কংগ্রেস১৯৭৭মোহিনীমোহন পণ্ডাভারতের কমিউনিস্ট পার্টি (মার্ক্সবাদী)১৯৮২মোহিনীমোহন পণ্ডাভারতের কমিউনিস্ট পার্টি (মার্ক্সবাদী)১৯৮৭অমিয় পাত্র ভারতের কমিউনিস্ট পার্টি (মার্ক্সবাদী)১৯৯১ অমিয় পাত্র ভারতের কমিউনিস্ট পার্টি (মার্ক্সবাদী)১৯৯৬ মনোরঞ্জন পাত্র ভারতের কমিউনিস্ট পার্টি (মার্ক্সবাদী)২০০১ মনোরঞ্জন পাত্র ভারতের কমিউনিস্ট পার্টি (মার্ক্সবাদী)২০০৬ মনোরঞ্জন পাত্র ভারতের কমিউনিস্ট পার্টি (মার্ক্সবাদী)২০১১মনোরঞ্জন পাত্র ভারতের কমিউনিস্ট পার্টি (মার্ক্সবাদী)২০১৬সমীর চক্রবর্তীতৃণমূল কংগ্রেস ২০২১: অরূপ চক্রবর্তী, তৃণমূল কংগ্রেস। ২০২৪: (উপনির্বাচন) ফাল্গুনী সিংহবাবু, তৃণমূল কংগ্রেস।ওয়েবউদ্ধৃতি=https://results.eci.gov.in/ResultAcByeNov2024/candidateswise-S25251.htm |শিরোনাম=তালডাংরা বিধানসভা উপনির্বাচন,২০২৪,ফলাফল সংগ্ৰহের তারিখ:২৩ নভেম্বর ২০২৪|ইউ আর এল  নির্বাচনী ফলাফল ২০১১  ১৯৭৭-২০০৬ ২০০৬, ২০০১ এবং ১৯৯৬ সালের বিধানসভা নির্বাচনে, সিপিআই (এম) এর মনোরঞ্জন পাত্র তালড্যাংরা বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের  মানিক মিত্রকে, তৃণমূল কংগ্রেসের দিলীপ পান্ডাকে এবং কংগ্রেসের দেবপ্রসাদ সিংহ বড়ঠাকুরকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর অমিয় পাত্র ১৯৯১ সালে কংগ্রেসের ফণিভূষণ সিংহবাবুকে এবং ১৯৮৭ সালে কংগ্রেসের অমিত চ্যাটার্জীকে পরাজিত করেন। সিপিআই (এম) এর মোহিনীমোহন পণ্ডা ১৯৮২ সালে কংগ্রেসের কল্যাণীপ্রসাদ সিংহ চৌধুরীকে পরাজিত  এবং ১৯৭৭ সালে কংগ্রেসের ফণিভূষণ  সিংহবাবুকে পরাজিত করেন।  ১৯৫১-১৯৭২ ১৯৭২ সালে কংগ্রেসের ফণিভূষণ সিংহবাবু জয়ী হন। সিপিআই (এম) এর মোহিনীমোহন পণ্ডা ১৯৭১ এবং ১৯৬৯ সালে জয়ী হন। কংগ্রেসের পূরবী মুখোপাধ্যায় ১৯৬৭ এবং ১৯৬২ সালে জয়ী হন। ১৯৫৭ সালে তালড্যাংরা বিধানসভা কেন্দ্রে আসন বিদ্যমান ছিল না কিন্তু পরিবর্তে বিষ্ণুপুর যৌথ আসন ছিল। কংগ্রেসের পূরবী মুখোপাধ্যায় এবং কিরণচন্দ্র দিগার উভয়ই জয়ী হন। স্বাধীন ভারতের প্রথম নির্বাচন ১৯৫১ সালে, কংগ্রেসের পূরবী মুখোপাধ্যায় তালড্যাংরা কেন্দ্র থেকে জয়ী হন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:বাঁকুড়া জেলার রাজনীতি
থাম্ব|এমবার্কা বুয়াইদা এমবার্কা বুয়াইদা (জন্ম ১৯৭৫) হচ্ছেন একজন মরোক্কান রাজনীতিবিদ যিনি বেনকিরেন সরকারের পররাষ্ট্র ও সহযোগিতা বিষয়ক মন্ত্রী-প্রতিনিধি হিসেবে দায়িত্ব পালন করেন।   প্রারম্ভের জীবন ও শিক্ষা  বুয়াইদা ১৯৭৫ সালে গুয়েলমিম এর কাছাকাছি লাক্সবিতে জন্মগ্রহণ করেন। তিনি সাহরাউই বংশোদ্ভূত।  বুয়াইদার কাসাব্লাংকার গ্রাজুয়েট স্কুল অব ম্যানেজমেন্ট থেকে একটি ডিগ্রী রয়েছে, হুল বিশ্ববিদ্যালয় থেকে এমবিএ ডিগ্রী রয়েছে এবং তিনি তুলুস বিশ্ববিদ্যালয়-এ যোগাযোগের উপর মাষ্টার্স সম্পূর্ণ করেছেন।   কর্মজীবন  বুয়াইদা ২০০৩ সাল থেকে পেট্রোম গ্রুপের নিরীক্ষা ও ব্যবস্থাপনা নিয়ন্ত্রণের পরিচালক ছিলেন।  বুয়াইদা স্বাধীনতার জাতীয় সমাবেশের সদস্য এবং ২০০৭-এ তিনি নারী কোটায় আনফা-এর প্রতিনিধি হিসেবে হাউজ অফ রিপ্রেজেন্টটিভে নির্বাচিত হন, যার ফলে তিনি হন সংসদের সবচেয়ে কনিষ্ঠ সদস্য। তিনি পররাষ্ট্র বিষয়ক এবং জাতীয় প্রতিরক্ষা ও ধর্মীয় বিষয়ক কমিটির সভাপতিত্ব করেন এবং মরক্কোর এবং ইউরোপীয় সংসদ-এর মধ্যকার সম্পর্কের দায়িত্বে ছিলেন। জুন ২০০৯-এ, তিনি বৃহত্তর কাসাব্লাংকা শহরের কাউন্সিলে নির্বাচিত হন।  ২০১০ সালে নারী কোটা ছাড়া বুয়াইদা দ্বিতীয় সংসদীয় মেয়াদে নির্বাচিত হন। ১০ই অক্টোবর ২০১৩-এ তিনি ষষ্ঠ মুহাম্মদ কর্তৃক পররাষ্ট্র বিষয়ক মন্ত্রী-প্রতিনিধি নিযুক্ত হন।  বুয়াইদা ২০১১ সালের সেপ্টেম্বর থেকে "গণতন্ত্রের জন্য আন্তর্জাতিক সংসদীয় ফোরাম"-এর ভাইস প্রেসিডেন্ট নির্বাচিত হয়েছেন এবং কাউন্সিল অব ইউরোপ-এর উত্তর-দক্ষিণ কেন্দ্রের সদস্য। মোস্তাকবাল এসোসিয়েশন ফর এডুকেশনের সাধারণ সম্পাদক তিনি। ২০১২ সালে তিনি ওয়ার্ল্ড ইকোনমিক ফোরাম কর্তৃক "ইয়াং গ্লোবাল লিডার" খেতাব পান। তিনি ইউরো-ভূমধ্যসাগরীয় সংসদীয় অধিবেশন-এ মরক্কোর প্রতিনিধিত্ব করেন। ২০১৫-এ, তিনি জো বাইডেনের নেতৃত্বাধীন "কাউন্টারিং এক্সট্রিম ভায়োলেন্স" বিষয়ক হোয়াইট হাউস সামিটে মরোক্কোর প্রতিনিধিদলের নেতৃত্ব দেন।   তথ্যসূত্র    বহিঃসংযোগ   ওয়েবসাইট  বিষয়শ্রেণী:জীবিত ব্যক্তি বিষয়শ্রেণী:১৯৭৫-এ জন্ম বিষয়শ্রেণী:National Rally of Independents politicians বিষয়শ্রেণী:রাজনীতিতে মরক্কোর নারী বিষয়শ্রেণী:Alumni of the University of Hull বিষয়শ্রেণী:University of Toulouse alumni বিষয়শ্রেণী:Moroccan people of Sahrawi descent বিষয়শ্রেণী:হাল বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর মরক্কী নারী রাজনীতিবিদ বিষয়শ্রেণী:২১শ শতাব্দীর মরক্কী রাজনীতিবিদ
আরব উপসাগরীয় বিশ্ববিদ্যালয় মানামা শহর বাহরাইনের একটি সরকারি বিশ্ববিদ্যালয়। এই বিশ্ববিদ্যালয়টি শিক্ষা মন্ত্রণালয়, বাহরাইনের স্বীকৃত এবং উপসাগরীয় সমবায় দেশসমূহ এবং ফেডারেশন অফ ইসলামী বিশ্বের বিশ্ববিদ্যালয়সমূহের অধিভুক্ত। এই বিশ্ববিদ্যালয়টি জিসিসি নাগরিকদের সঙ্গে অন্যান্য আরব নাগরিকদের উচ্চ শিক্ষা বিবেচনা করে প্রতিষ্ঠিত হয়েছে।    ইতিহাস  আরব উপসাগরীয় অঞ্চলের উচ্চ শিক্ষা আরও সহজলভ্য করার লক্ষে ১৯৭৯ সালে আরব উপসাগরীয় বিশ্ববিদ্যালয় প্রতিষ্ঠিত করার সিদ্ধান্ত নেয়া হয়Official University Website . এবং ছয়টি জিসিসি দেশ সমন্বয়ে ১৯৮০ সালে আরব উপসাগরীয় বিশ্ববিদ্যালয় প্রতিষ্ঠিত হয়। আরব উপসাগরীয় বিশ্ববিদ্যালয় বর্তমান সভাপতি খালিদ এ. আর. আল-অহলী এবং বর্তমান ভাইস-প্রেসিডেন্ট ড. খালেদ তাব্বারা।   প্রতিষ্ঠা  আরব উপসাগরীয় বিশ্ববিদ্যালয় গড়ে তোলার ধারণাটি উপসাগরীয় সহযোগিতা কাউন্সিল (জিসিসি) আরব উপসাগরীয় অঞ্চলেের উচ্চ শিক্ষা গুরুত্বের উপর ভিত্তি করে প্রতিষ্ঠা করা হয়েছিল। সমাজের সাথে যুক্ত বিভিন্ন পেশাগত এবং বিশেষজ্ঞদের ক্ষেত্রে (জি সি সি) দেশের চাহিদাগুলো পূরণের জন্য আরব উপসাগরীয় বিশ্ববিদ্যালয় প্রতিষ্ঠা করেন।  জি সি সি উপসাগরীয় অঞ্চলে সাংস্কৃতিক, সামাজিক ও অর্থনৈতিক পরিস্থিতি পর্যালোচনা করার পর যে সমস্যাটির মুখোমুখি হয় সেটি হলো উপসাগরীয় অঞ্চলের শিক্ষা ব্যবস্থা। উজ্জ্বল ভবিষ্যতের প্রতি ঐক্যবদ্ধতা, মস্তিষ্কের সহ-অস্তিত্ব, মানসিকতা এবং সমাজের সদস্যদের জ্ঞানের অগ্রগতির বিস্তৃতি তৈরি করা, যা বিভিন্ন অঞ্চলে এলাকা ও প্রবৃদ্ধিকে উন্নীত করবে এ লক্ষ নিয়ে উপসাগরীয় অঞ্চলে আরব উপসাগরীয় বিশ্ববিদ্যালয় স্থাপনা করা হয়।   ক্যাম্পাস  বিশ্ববিদ্যালয়ের ক্যাম্পাস বাহরাইনের রাজধানী মানামা শহরে প্রাণকেন্দ্র অবস্থিত। বিশ্ববিদ্যালয় বিদ্যায়তনে সালমানিয়া মেডিকেল কমপ্লেক্স (এসএমসি), কলেজ অফ হেলথ সাইন্স, বাহরাইন ও সালমানিয়া হাসপাতাল অবস্থিত।College Campus and Facilities , College of Health Sciences, Bahrain. ২০১১ সালের জানুয়ারি মাসে বিশ্ববিদ্যালয় বিদ্যায়তনে সুলাইমান আল হাবিব মেডিকেল গ্রুপ স্থাপন করা হয়, এছাড়াও বিশ্ববিদ্যালয় ক্যম্পাসে বিশ্ববিদ্যালয়ের মেডিকেল সেন্টার স্থাপন করা হয়।  এছাড়াও আরব উপসাগরীয় বিশ্ববিদ্যালয়ে ২০০৭ সালে ফরাসি আরব ম্যানেজমেন্ট স্কুল নির্মিত হয়।   গবেষণা কেন্দ্র  আরব উপসাগরীয় বিশ্ববিদ্যালয় গবেষণা ক্ষেত্রে বিশুদ্ধ ও ফলিত বিজ্ঞান গবেষণা কেন্দ্র এবং আরব উপসাগরীয় জার্নাল, বৈজ্ঞানিক গবেষণা কেন্দ্র রয়েছে।  অধ্যাপক মঈজ বাখিয়েট আরব উপসাগরীয় বিশ্ববিদ্যালয়ের সঙ্গে একটি নতুন পলিপেপতিদে (ইসরা) সাহায্য করার জন্য অনাক্রম্যতন্ত্র যুদ্ধ , এইডস ও অন্যান্য রোগ নির্ণয় এবং গবেষণার জন্য একটি আধুনিক গবেষণাগারের নকশা করেন।  আরও দেখুন   আরব ওপেন ইউনিভার্সিটি  মদীনা ইসলামী বিশ্ববিদ্যালয়  জারকা বিশ্ববিদ্যালয়   তথ্যসূত্র    বহিঃসংযোগ   ১. আরব উপসাগরীয় বিশ্ববিদ্যালয়ের ওয়েবসাইট  ২. পর্যালোচনা unirank.org  ৩. আরব উপসাগরীয় বিশ্ববিদ্যালয়ের ওয়েবসাইট (ফরাসি)  বিষয়শ্রেণী:মানামায় শিক্ষা বিষয়শ্রেণী:১৯৮০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৮০-এ প্রতিষ্ঠিত বিশ্ববিদ্যালয় ও কলেজ
আয়চা আয়শিন তুরান (; জন্ম: ২৫ অক্টোবর ১৯৯২) একজন তুর্কি অভিনেত্রী। তিনি মরিয়ম, আরিজা, এবং আদা মাসালি ধারাবাহিকে অভিনয়ের জন্য সবচেয়ে বেশি পরিচিত। তিনি আদা মাসালিতে অভিনয়ের জন্য   গোল্ডেন বাটারফ্লাই পুরস্কার অর্জন করেন।   প্রারম্ভিক জীবন  তুরানের মা সিনপ শহরের অধিবাসী ছিলেন। তার মাতামহের পরিবার উসমানীয় সাম্রাজ্যের পতনের পর গ্রিসের থেসালোনিকি (তৎকালীন সেলানিক) থেকে তুরস্কে অভিবাসন করে। তার বাবা কাস্তামোনুর অধিবাসী। তিনি সাত ভাইবোনের মধ্যে সর্বকনিষ্ঠ (পাঁচ ভাই ও দুই বোন)।  তুরান অল্প বয়স থেকেই অভিনয় এবং বেহালা বাদনের প্রতি আগ্রহী হয়ে ওঠেন। পরবর্তীতে তিনি ইস্তাম্বুল বিশ্ববিদ্যালয়ের যোগাযোগ অনুষদের রেডিও, টিভি ও সিনেমা বিভাগে চলচ্চিত্র নিয়ে পড়াশোনা করেন।   কর্মতালিকা    টেলিভিশন  +বছরশিরোনামভূমিকাটীকা২০১১–২০১২দিনলে সেভগিলিগুলফেম২০১৩–২০১৬কারাগুলআদা শামভের্দি২০১৬আলতিনসোয়লারবুরচু কাপান২০১৭–২০১৮মরিয়মমেরিয়েম আকচা২০১৮–২০২০হাকান: মুহাফিজলায়লা সানজাক২০২০যেমহেরিফিরুযে পিনার২০২০–২০২১আরিজাখালিদে গুরকান২০২১মেনাজেরিনি আরাস্বयंঅতিথি উপস্থিতিআদা মাসালিহাজিরান সেদেফলি২০২৩কাদের বালারিসেভদা গুনেশ   চলচ্চিত্র  +বছরশিরোনামভূমিকাটীকা২০১৫সেভিমলি তেহলিকেলিযেলিশ২০২৩সেন ইনানদিরসাহরা২০২৪সেভমেক ইউজুনদেনইদিল২০২৪৩৯ ডেরেজেডে আশকআভ. কুমরু তানইয়াসTBAআল বেনি বাবানাযলি   তথ্যসূত্র   বিষয়শ্রেণী:তুর্কি চলচ্চিত্র অভিনেত্রী বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:তুর্কি টেলিভিশন অভিনেত্রী বিষয়শ্রেণী:ইস্তাম্বুলের অভিনেত্রী বিষয়শ্রেণী:ইস্তাম্বুল বিশ্ববিদ্যালয়ের প্রাক্তন শিক্ষার্থী
বেঙ্গল বাউটস হলো নটর ডেম বিশ্ববিদ্যালয়, যুক্তরাষ্ট্রের মেনস বক্সিং ক্লাব আয়োজিত  একটি বার্ষিক দাতব্য বক্সিং প্রতিযোগিতা, যেটি ইএসপিএন এ সম্প্রচার করা হয় এবং এর আয় থেকে বাংলাদেশে কার্যরত পবিত্র ক্রুশ সন্ন্যাস সংঘ লাভবান হয়। বাংলাদেশে অবস্থানরত পবিত্র ক্রুশ সন্ন্যাস সংঘের সদস্যরা নটর ডেম কলেজ, ঢাকা, নটর ডেম বিশ্ববিদ্যালয় বাংলাদেশ, হলিক্রস উচ্চ বালিকা বিদ্যালয়, হলিক্রস কলেজ, সেন্ট যোসেফ উচ্চ মাধ্যমিক বিদ্যালয় সহ উল্লেখযোগ্য সংখ্যক শিক্ষা ও সেবা প্রতিষ্ঠান পরিচালনা করে থাকে। ১৯২০ সালে কিংবদন্তিতুল্য ফুটবল প্রশিক্ষক নুট রকনি কর্তৃক তাঁর খেলোয়াড়দের খেলা ব্যতীত অন্য অন্য সময়ে প্রশিক্ষণের জন্য শুরু করা হলেও পরবর্তীকালে প্রতিযোগিতাটি অন্য সকল ছাত্রের জন্যও উন্মুক্ত করে দেয়া হয়। ডোমিনিক ন্যাপি নোপালিতানো র দিকনির্দেশনায় আয়োজনটির দাতব্য কার্যক্রম মেনস বক্সিং ক্লাবের মন্ত্র "শক্তিশালীরা লড়ে, আর দুর্বলেরা শুধু পুষ্টিগ্রহণ করেই থাকে"  অনুসরণ করে এক অনন্য উচ্চতায় পৌঁছে গেছে।  নবীন মুষ্টিযোদ্ধাদের শরৎকালে নির্দেশনা মেনে প্রশিক্ষণ নিয়ে প্রস্তুত হতে হয়। এবং অভিজ্ঞ মুষ্টিযোদ্ধারা প্রতিযোগিতার ঠিক আগে ৬ সপ্তাহের কঠোর বাধ্যতামূলক অনুশীলন শুরু করে। সাম্প্রতিক সময়ে মেনস বক্সিং ক্লাবের সদস্যসংখ্যা বেড়ে ২৩০ জনের বেশি হয়ে গেছে, যেখানে প্রথম বর্ষের ছাত্র থেকে স্নাতকপাশ শিক্ষার্থীরাও রয়েছে যারা ১২ টি ওজনশ্রেণিতে বিভক্ত হয়ে অনুশীলন করে। ২০১০ সালে বেঙ্গল বাউটস ২০১০ সালে বাংলাদেশে হলিক্রসের কার্যক্রমের জন্য প্রায় এক লক্ষ ডলার অনুদান সংগ্রহ করতে সক্ষম হয়। এই এক লক্ষ ডলার আয়োজনটির সমস্ত খরচ মিটিয়েও উদ্বৃত্ত ছিল। আগে নটর ডেম ফিল্ডহাউসে অনুষ্ঠিত হলেও বর্তমানে প্রতিযোগিতাটি জয়েস সেন্টার - জেএসিসি তে অনুষ্ঠিত হয় এবং ইএসপিএন এ সম্প্রচারিত হয়। ২০০৫ সালে একই আয়োজনের সহ আয়োজন হিসেবে নারীদের জন্য বারাকা বাউটস শুরু করা হয়, যেটি পূর্ব আফ্রিকার মিশনগুলোর জন্য অনুদান সংগ্রহ করে।   বহিঃসংযোগ  আনুষ্ঠানিক ওয়েবসাইট   তথ্যসূত্র    বিষয়শ্রেণী:মুষ্টিযুদ্ধ বিষয়শ্রেণী:নটর ডেম বিশ্ববিদ্যালয়, যুক্তরাষ্ট্র বিষয়শ্রেণী:নটর ডেম কলেজ, ঢাকা
ক্রিমিনাল ১৯৯০ সালে মুক্তিপ্রাপ্ত বাংলাদেশি নাট্যধর্মী চলচ্চিত্র। চলচ্চিত্রটি পরিচালনা করেছেন বেলাল আহমেদ। শ্রেষ্ঠাংশে অভিনয় করেছেন মান্না, চম্পা, শাহনাজ, আহমেদ শরীফ, দিলদার, কাবিলা সহ আরও অনেকে।  চলচ্চিত্রটি ১৯৯০ বাংলাদেশে মুক্তি পায়।  কাহিনি সংক্ষেপ রাজনীতিবিদ মোজাফফর সব অনিয়মের বিরুদ্ধে সোচ্চার। মোজাফফরের কারণে সন্ত্রাসীরা খারাপ কাজ করতে পারেনা, সন্ত্রাসের রাজত্ব কায়েম করতে পারেনা। সন্ত্রাসীদের গলার কাঁটা মোজাফফরকে বেশ কয়েকবার  হুমকি দেয় তারা। কিন্তু নির্ভিক মোজাফফরকে শেষ পর্যন্ত মেরে ফেলার সিদ্ধান্ত নেয় সন্ত্রাসীরা। শুরু করে নানা ষড়যন্ত্র।  কুশীলব  সঙ্গীত ক্রিমিনাল চলচ্চিত্রের গান রচনা গানের সুর ও সঙ্গীতায়োজন করেছেন আহমেদ ইমতিয়াজ বুলবুল এবং গানে কণ্ঠ দিয়েছেন খালিদ হাসান মিলু, লিপি নাসরীন, আগুন ও কনকচাঁপা।  "ভালোই হলো তুমি এলে" - কনকচাঁপা "জাদু জাদু আঁখি" - এন্ড্রু কিশোর  উল্লেখ্য চলচ্চিত্রটিতে নায়ক মান্না নৃত্যপরিচালক হিসেবে কাজ করেন।  তথ্যসূত্র   বহিঃসংযোগ  বিষয়শ্রেণী:১৯৯৩-এর চলচ্চিত্র বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
দ্য র‍্যাকেট ১৯২৮ সালের একটি আমেরিকান নির্বাক অপরাধধর্মী-নাট্য চলচ্চিত্র, চলচ্চিত্রটি পরিচালনা করেছিলেন লুইস মাইলস্টোন এবং শ্রেষ্ঠাংশে ছিলেন টমাস মেইগান, মেরি প্রেভোস্ট, লুই ওলহেইম এবং জর্জ ই. স্টোন। চলচ্চিত্রটি প্রযোজনা করেছিলেন হাওয়ার্ড হিউজ এবং রচনা করেছিলেন বার্টলেট করম্যাক ও টম মিরান্ডা।  চলচ্চিত্রটি পরিবেশন ও বিতরণ করেছিল প্যারামাউন্ট পিকচার্স।  চলচ্চিত্রটি করম্যাকের ১৯২৭ সালের ব্রডওয়ে নাটক দ্য র‍্যাকেট থেকে গৃহীত হয়েছিল।The Racket play produced on Broadway at the Ambassador Theatre, November 1927-March 1928; IBDb.com   অভিনয়ে   ক্যাপ্টেন জেমস ম্যাককুইগ চরিত্রে থমাস মেইগান  নিক স্কারসি চরিত্রে লুই ওলহেইম  হেলেন হেইস চরিত্রে মেরি প্রেভোস্ট  প্যাট্রোলম্যান জনসন চরিত্রে জি. প্যাট কলিন্স (প্যাট কলিন্স হিসাবে কৃতিত্ব)  স্পাইক চরিত্রে হেনরি সেডলি  জো স্কারসি চরিত্রে জর্জ ই. স্টোন (জর্জ স্টোন হিসাবে কৃতিত্ব)  ডিস্ট্রিক্ট অ্যাটর্নি ওয়েলচ চরিত্রে স্যাম ডি গ্রাস (স্যাম ডিগ্রাস হিসাবে কৃতিত্ব)  মিলার চরিত্রে রিচার্ড 'স্কিটস' গ্যালাঘের (স্কিট গ্যালাঘের হিসাবে কৃতিত্ব)  প্র্যাট চরিত্রে লি মোরান  ডেভ আমস চরিত্রে জন ড্যারো - কাব রিপোর্টার   তথ্যসূত্র   বিষয়শ্রেণী:মার্কিন চলচ্চিত্র বিষয়শ্রেণী:মার্কিন সাদাকালো চলচ্চিত্র বিষয়শ্রেণী:মার্কিন অপরাধ নাট্য চলচ্চিত্র বিষয়শ্রেণী:মার্কিন নির্বাক পূর্ণদৈর্ঘ্য চলচ্চিত্র বিষয়শ্রেণী:শিকাগোর পটভূমিতে চলচ্চিত্র বিষয়শ্রেণী:মার্কিন পুলিশ গোয়েন্দা চলচ্চিত্র বিষয়শ্রেণী:প্যারামাউন্ট পিকচার্সের চলচ্চিত্র বিষয়শ্রেণী:১৯২০-এর দশকের মার্কিন চলচ্চিত্র বিষয়শ্রেণী:লুইস মাইলস্টোন পরিচালিত চলচ্চিত্র
ভিয়েং নারুমন (,  ; জন্ম ১১ জানুয়ারী ১৯৯২) ইসান এলাকার একজন থাই লুক থুং এবং মোর লাম গায়ক। บ่ต้องห่วงเด้อแม่! เวียง นฤมล โพสต์ถึงสายตาของแม่ ที่ยังเป็นเงาติดตามตัว তিনি ২০১৭ সাল থেকে গ্র্যামি গোল্ড (জিএমএম গ্র্যামি) এর একজন শিল্পী। তার জনপ্রিয় গানের মধ্যে রয়েছে "ওয়াই ওকে হক", "এনগিউ টং টন হুমহোন ফু বাও কাও" এবং "কা খোন বোর হুক কান"।   তথ্যসূত্র    বহিঃসংযোগ     বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর থাই গায়িকা বিষয়শ্রেণী:এইচকার্ডের সাথে নিবন্ধসমূহ
হারপেটোফোবিয়া  হলো সরীসৃপ সাধারণত টিকটিকি এবং সাপ এবং অনুরূপ উভচর মেরুদণ্ডী প্রাণীদের প্রতি ভয় বা ঘৃণা নিয়ে গঠিত ভীতি বা আতঙ্ক। এটি সবচেয়ে সাধারণ  প্রাণী ফোবিয়াগুলির মধ্যে একটি এবং ওফিডিওফোবিয়ার সাথে সম্পর্কিত এবং খুব অনুরূপ। এই অবস্থাটি সামান্য থেকে গুরুতর মানসিক প্রতিক্রিয়া সৃষ্টি করে, উদাহরণস্বরূপ উদ্বেগ, প্যানিক অ্যাটাক বা সাধারণত বমি বমি ভাব । Herpetophobia on wrongdiagnosis.com হারপেটোফোবিয়া হল একটি সাধারণ ফোবিয়া এবং এটি বিভিন্ন রকম হতে পারে। কিছু মানুষের ভয় থাকে শুধু একটি সরীসৃপের দিকে তাকানোর, কারো সরীসৃপ স্পর্শ করতে ভয় লাগে, এবং কেউ কেউ এমনকি একটি সরীসৃপ তাদের আশেপাশে আছে জেনেও ভয় পায়। তথ্যসূত্র  বিষয়শ্রেণী:ভীতি
thumb|এশীয় সিংহ, গীর জাতীয় উদ্যান, ভারত  দক্ষিণ এশিয়ার বন্যপ্রাণী হচ্ছে দক্ষিণ এশিয়া দেশ - ভারত, পাকিস্তান, নেপাল, ভুটান, বাংলাদেশ, শ্রীলঙ্কা, আফগানিস্তান এবং মালদ্বীপকে নিয়ে গঠিত।  ভারতীয় বন্যপ্রাণী পাকিস্তানের বন্যপ্রাণী নেপালের বন্যপ্রাণী ভুটানের বন্যপ্রাণী বাংলাদেশের প্রাণিকুল শ্রীলঙ্কার বন্যপ্রাণী মালদ্বীপের বন্যপ্রাণী আফগানিস্তানের বন্যপ্রাণী বন্যপ্রাণী সংরক্ষণ ভারতের প্রাণী ভারতের উদ্ভিদ ভারতের মাছের তালিকা ভারতের পরিবেশ অঞ্চল ভারতে জীববৃত্তান্ত চর্চা এশিয়া-মহাদেশীয় সিংহ পুনঃপ্রবর্তন প্রকল্প ভারতের চিড়িয়াখানার তালিকা ভারতের কেন্দ্রীয় চিড়িয়াখানা কর্তৃপক্ষ (সিজেডএ) Zoo Outreach Organisation (ZOO), India is an NGO ভারতীয় বন্যজীব সংস্থান (WII) ইন্ডিয়ান ইনস্টিটিউট অফ ফরেস্ট ম্যানেজমেন্ট (আইআইএফএম) জুওলজিক্যাল সার্ভে অব ইন্ডিয়া (জেডএসআই) India Nature Watch (আইএনডাব্লিউ) spreading the love of nature and wildlife in India through photography ভারতীয় ভূতাত্ত্বিক জরিপ (জীএসআই) , বর্তমানে 2টি জীবাশ্ম পার্ক রক্ষণাবেক্ষণ করে। ভারতের ফসিল পার্ক ভারতের সংরক্ষিত এলাকা ভারতের সংরক্ষিত এলাকা ভারতের জাতীয় উদ্যানের তালিকা ভারতের বায়োস্ফিয়ার রিজার্ভ ভারতের সংরক্ষণ এলাকা ভারতের বন্যপ্রাণী অভয়ারণ্যের তালিকা ভারতের সংরক্ষিত বনাঞ্চলসমূহ Conservation reserves and community reserves of India Communal forests of India, including Sacred groves of India Social forestry in India Private protected areas of India ভারতের পরিবেশ নীতি ভারতীয় বন আইন, ১৯২৭ ১৯৭২ সালের বন্যপ্রাণী সুরক্ষা আইন ব্যাঘ্র প্রকল্প হস্তী প্রকল্প পরিবেশ ও বন মন্ত্রণালয় (ভারত)  বিষয়শ্রেণী:ভারতের জীবকুল বিষয়শ্রেণী:পাকিস্তানের জীবকুল বিষয়শ্রেণী:ভারতের প্রাণিকুল বিষয়শ্রেণী:পাকিস্তানের প্রাণিকুল বিষয়শ্রেণী:ভারতীয় উপমহাদেশের উদ্ভিদকুল
চন্দ্রধারী জাদুঘর ভারতের বিহার রাজ্যের দ্বারভাঙা শহরে ও মান্স সরোয়ার হ্রদের পূর্ব তীরে অবস্থিত। এটি ১৯৫৭ সালে রাজ্য সরকার দ্বারা প্রতিষ্ঠিত হয়েছিলো। ১৯৭৪ সালে জাদুঘরটি দোতলা ভবনে স্থানান্তর করা হয়।  মধুবনী চন্দ্রধারী জাদুঘরটি জমিদার চন্দ্রধারী সিং এর ব্যক্তিগত সংগ্রহের সহায়তায়  ১৯৫৭ সালের ৭ ডিসেম্বর মিথিলা জাদুঘর নামে প্রতিষ্ঠিত হয়েছিলো। পরে মধুবনী জেলার প্রধান দাতা রন্তী দোধির জমিদার বাবু চন্দ্রধারী সিং এর নামে জাদুঘরটি নামকরণ করা হয়। তাদের কাছ থেকে প্রাপ্ত নিদর্শন এবং ঐতিহ্যের সমন্বয়ে এটি  নির্মিত হয়েছে।   প্রদর্শনী  চন্দ্রধারী জাদুঘরের প্রত্নতাত্ত্বিক ও শৈল্পিক কাজগুলি জাদুঘরের ১১ টি চিত্রশালা কক্ষে প্রদর্শন করা হয়। প্রতিটি কক্ষ একটি ভিন্ন বিভাগের নিদর্শন প্রদর্শন করে। প্রদর্শনীর মধ্যে রয়েছে কাচের তৈরি আকর্ষণীয় নিদর্শন, তাঁতিদের দুর্লভ ও চমৎকার শৈল্পিক কাজ এবং বিভিন্ন শৈলীর দুর্লভ ক্ষুদ্র চিত্রকর্ম। চিত্রগুলির মধ্যে সবচেয়ে উল্লেখযোগ্য হলো জয়দেবের গীত-গোবিন্দের উপর ভিত্তি করে গোপীদের সাথে কৃষ্ণলীলার চিত্রকর্ম। এছাড়াও এখানে মহাকাব্য রামায়ণের বর্ণনা নিয়ে চিত্রাঙ্কন প্রদর্শনের ব্যবস্থা করা হয়েছে। জাদুঘরে ভারতীয়, নেপালি এবং তিব্বতি শৈলীতে পিতলের তৈরি মূর্তিগুলির একটি দুর্দান্ত সংগ্রহ রয়েছে। দেবী দুর্গা, সূর্য এবং ভগবান শিবের মূর্তিগুলি বেশ আকর্ষণীয়। বৌদ্ধধর্ম সম্পর্কিত মূর্তিগুলিও প্রদর্শনীতে রয়েছে। প্রাকৃতিক ইতিহাস বিভাগে ব্যয়বহুল রত্ন এবং পাথর প্রদর্শন করা হয়। জাদুঘরে গ্রন্থাগারের সুবিধাও রয়েছে। কাচ, ফ্যাব্রিক, ধাতু এবং মহাকাব্য গল্প, রত্ন, যুদ্ধ বন্দুক এবং অন্যান্য আকর্ষণীয় বিষয়গুলি চিত্রিত করে এমন অন্যান্য উপকরণ দিয়ে তৈরি শিল্প বস্তু রয়েছে। চন্দ্রধারী নিকটবর্তী শহর মধুবনীতে থাকতেন এবং তাঁর পরিবার তাঁর সংগ্রহগুলি এই যাদুঘরের জন্য দান করেছিলেন।  জাদুঘরটি সাধারণ দর্শকদের জন্য সকাল ১০টা থেকে বিকাল ৪টা পর্যন্ত খোলা থাকে। এই মুহুর্তে, যাদুঘরটিতে প্রবেশ করার কোনও ফি নেই। দেশের অনেক তারকা জাদুঘরটি দেখার জন্য এসেছেন। দ্বারভাঙ্গার মহারাজা কামেশ্বর সিং তাঁর ঐতিহ্য পর্যবেক্ষণ করেছেন। প্রাক্তন প্রধানমন্ত্রী লাল বাহাদুর শাস্ত্রী, ইন্দিরা গান্ধী, প্রাক্তন রাষ্ট্রপতি ডাঃ জাকির হুসেইন, লোকনায়ক জয়প্রকাশ নারায়ণ ও তাঁর স্ত্রী প্রতিষ্ঠী, প্রাক্তন মুখ্যমন্ত্রী ডাঃ শ্রীকৃষ্ণ কো, কর্পুরী ঠাকুর, প্রাক্তন রাজ্যপাল আখলাকুর রহমান কিদওয়াই, ললিতেশ্বর প্রসাদ শাহী, জগন্নাথ কৌশল, নীতিশ কুমার প্রায় দুই ঘন্টা ধরে ৫,০০০ থেকেও বেশি প্রদর্শনী দেখেছিলেন।   তথ্যসূত্র   বিষয়শ্রেণী:১৯৫৭-এ বিহারে প্রতিষ্ঠিত বিষয়শ্রেণী:১৯৫৭-এ প্রতিষ্ঠিত জাদুঘর বিষয়শ্রেণী:বিহারের জাদুঘর বিষয়শ্রেণী:দ্বারভাঙা জেলা   বহিঃসংযোগ